Voľby do zastupiteľských orgánov Československa v roku 1981

Voľby do zastupiteľských orgánov Československa v roku 1981 sa konali v piatok 5. a sobotu 6. júna. Boli to tretie voľby od začiatku normalizácie a vpádu vojsk Varšavskej zmluvy v roku 1968 a parlamentné voľby, ktoré sa v rámci nich konali, boli siedme parlamentné voľby uskutočnené za socialistického režimu počas vlády jednej strany – Komunistickej strany Československa – od Februára 1948. Ako bolo v tých časoch zvykom, spoločne v rovnaké dni sa konali voľby do Snemovne ľudu a Snemovne národov Federálneho zhromaždenia (spoločného parlamentu), do Českej a Slovenskej národnej rady (parlamentov jednotlivých republík federácie) aj do krajských, okresných, mestských, miestnych či obvodných národných výborov (orgánov miestnej samosprávy). Vo voľbách kandidoval len jeden subjekt, tzv. Národný front Čechov a Slovákov.

 Výsledky 

Výsledky volieb, ako o nich informoval oficiálny denník Komunistickej strany Rudé právo v pondelok 8. júna 1981:

 Orgán  Početzapísaných voličov  Účasť  Hlasy pre Národný front Snemovňa ľudu Federálneho zhromaždenia  10 789 574  10 736 312 (99,51 %)  10 725 609 (99,96 %) Snemovňa národov Federálneho zhromaždenia  10 789 574  10 736 312 (99,51 %)  10 725 895 (99,96 %) Česká národná rada  7 372 132  7 327 157 (99,39 %)  7 319 472 (99,96 %) Slovenská národná rada  3 378 672  3 368 386 (99,75 %)  3 366 295 (99,98 %) Krajské národné výbory  10 748 804  10 695 543 (99,50 %)  10 686 107 (99,97 %) Okresné národné výbory  10 748 804  10 695 543 (99,50 %)  10 684 350 (99,96 %) Mestské / obecné národné výbory  9 740 560  9 698 056 (99,56 %)  9 657 171 (99,69 %)

 Poznámky 

 Referencie 

Kategória:Voľby v Česko-Slovensku
Kategória:1981 v Česko-Slovensku